**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**N – Ա**

**ՀՀ ՇԻՐԱԿԻ ՄԱՐԶԻ ԱՐԹԻԿ ՔԱՂԱՔՈՒՄ «ԱՐԹԻԿ» ԱԶԱՏ ՏՆՏԵՍԱԿԱՆ ԳՈՏԻ ՍՏԵՂԾԵԼՈՒ ՀԱՄԱՐ ՀՀ ԱՐԹԻԿ ՀԱՄԱՅՆՔԻ ՂԵԿԱՎԱՐԻ ԿՈՂՄԻՑ ՆԵՐԿԱՅԱՑՎԱԾ ՀԱՅՏԸ ՄԵՐԺԵԼՈՒՄԱՍԻՆ**

Հիմք ընդունելով ՀՀ Արթիկ համայնքի ղեկավարի կողմից մասնավոր նախաձեռնությամբ ՀՀ Շիրակի մարզի Արթիկ քաղաքում ազատ տնտեսական գոտի ստեղծելու համար ներկայացված հայտը, «Ազատ տնտեսական գոտիների մասին» Հայաստանի Հանրապետության օրենքի 9-րդ հոդվածի 2-րդ մասի 1-ին կետը, Հայաստանի Հանրապետության կառավարության 2019 թվականի հունիսի 6-ի N 727-Ն որոշմամբ հաստատված հավելված 1-ի 7-րդ կետի 6-րդ ենթակետը` Հայաստանի Հանրապետության կառավարությունը ո ր ո շ ու մ է.

Մերժել ազատ տնտեսական գոտի ստեղծելու համար ՀՀ Արթիկ համայնքի ղեկավարի կողմից ներկայացված հայտը:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ ՆԻԿՈԼ ՓԱՇԻՆՅԱՆ

**ՀԻՄՆԱՎՈՐՈՒՄ**

**«ՀՀ ՇԻՐԱԿԻ ՄԱՐԶԻ ԱՐԹԻԿ ՔԱՂԱՔՈՒՄ «ԱՐԹԻԿ» ԱԶԱՏ ՏՆՏԵՍԱԿԱՆ ԳՈՏԻ ՍՏԵՂԾԵԼՈՒ ՀԱՄԱՐ ՀՀ ԱՐԹԻԿ ՀԱՄԱՅՆՔԻ ՂԵԿԱՎԱՐԻ ԿՈՂՄԻՑ ՆԵՐԿԱՅԱՑՎԱԾ ՀԱՅՏԸ ՄԵՐԺԵԼՈՒՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

 **ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Անհրաժեշտությունը**

Հիմք ընդունելով «Ազատ տնտեսական գոտիների» մասին Հայաստանի Հանրապետության օրենքի (այսուհետ` Օրենք) 9-րդ հոդվածի 2-րդ մասի 1-ին կետը, ՀՀ Արթիկ համայնքի ղեկավարի կողմից մասնավոր նախաձեռնությամբ ՀՀ Շիրակի մարզի Արթիկ քաղաքում ազատ տնտեսական գոտի ստեղծելու համար ներկայացված հայտը, Հայաստանի Հանրապետության վարչապետի 2019 թվականի դեկտեմբերի 25-ի N 1955-Ա որոշմամբ հաստատված Ազատ տնտեսական գոտիների հարցերով միջգերատեսչական հանձնաժողովի (այսուհետ` Հանձնաժողով) եզրակացությունը` անհրաժեշտություն է առաջացել մշակելու սույն որոշումը:

1. **Ընթացիկ իրավիճակը և խնդիրները**

Հիմք ընդունելով ՀՀ կառավարության 2019 թվականի հունիսի 6-ի N 727-Ն որոշմամբ (այսուհետ՝ Որոշում) հաստատված հավելված 1-ի 7-րդ կետը` մասնավոր նախաձեռնությամբ ազատ տնտեսական գոտի ստեղծելու վերաբերյալ, ՀՀ Արթիկ համայնքի ղեկավարը (այսուհետ՝ Հայտատու) ՀՀ էկոնոմիկայի նախարարություն է ներկայացրել ՀՀ Շիրակի մարզի Արթիկ քաղաքում ազատ տնտեսական գոտի ստեղծելու համար համապատասխան հայտ։

Հաշվի առնելով այն հանգամանքը, որ Հայտատուի ներկայացրած գործարար ծրագիրը Հանձնաժողովի կողմից գնահատվել է բացասական, ապա, հիմք ընդունելով Օրենքի 9-րդ հոդվածի 2-րդ մասի 1-ին կետը և Որոշմամբ հաստատված հավելված 1-ի 7-րդ կետի 6-րդ ենթակետը, ՀՀ Արթիկ համայնքի ղեկավարի կողմից ներկայացված հայտը ենթակա է մերժման:

1. **Տվյալ բնագավառում իրականացվող քաղաքականությունը**

Ազատ տնտեսական գոտիների ստեղծումը հնարավորություն է ընձեռում ներգրավելու ներդրումներ, ընդլայնելու արտադրության (աշխատանք, ծառայություն) արտահանումը, մեծացնելու արտահանման ուղղությունները, ավելացնելու բնակչության զբաղվածությունը, ստեղծելու նոր հնարավորություններ կադրերի պատրաստման և վերապատրաստման համար և այլն:

1. **Կարգավորման նպատակը և բնույթը**

Որոշման նպատակն է մերժել ՀՀ Արթիկ համայնքի ղեկավարի կողմից ՀՀ Շիրակի մարզի Արթիկ քաղաքում ազատ տնտեսական գոտի ստեղծելու համար ներկայացված հայտը:

1. **Նախագծի մշակման գործընթացում ներգրավված ինստիտուտները և անձիք**

Սույն որոշման նախագիծը պատրաստվել է Հայաստանի Հանրապետության էկոնոմիկայի նախարարության կողմից:

1. **Ակնկալվող արդյունքը**

Արթիկ համայնքի ղեկավարի կողմից ՀՀ Շիրակի մարզի Արթիկ քաղաքում ազատ տնտեսական գոտի ստեղծելու համար ներկայացված հայտի մերժում:

1. **Այլ տեղեկություններ**(եթե այդպիսիք առկա են)

Չկան:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԷԿՈՆՈՄԻԿԱՅԻ ՆԱԽԱՐԱՐ ՏԻԳՐԱՆ ԽԱՉԱՏՐՅԱՆ

**ՏԵՂԵԿԱՆՔ**

**«ՀՀ ՇԻՐԱԿԻ ՄԱՐԶԻ ԱՐԹԻԿ ՔԱՂԱՔՈՒՄ «ԱՐԹԻԿ» ԱԶԱՏ ՏՆՏԵՍԱԿԱՆ ԳՈՏԻ ՍՏԵՂԾԵԼՈՒ ՀԱՄԱՐ ՀՀ ԱՐԹԻԿ ՀԱՄԱՅՆՔԻ ՂԵԿԱՎԱՐԻ ԿՈՂՄԻՑ ՆԵՐԿԱՅԱՑՎԱԾ ՀԱՅՏԸ ՄԵՐԺԵԼՈՒՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

 **ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ**

1. Այլ իրավական ակտերում փոփոխությունների և/կամ լրացումների անհրաժեշտությունը.

Այլ իրավական ակտերի ընդունման անհրաժեշտություն չի առաջանում

1. Միջազգային պայմանագրերով ստանձնած պարտավորությունների հետ համապատասխանությունը.

Չի հակասում միջազգային պայմանագրերով ստանձնած պարտավորություններին

1. Այլ տեղեկություններ (եթե այդպիսիք առկա են)

Չկան:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԷԿՈՆՈՄԻԿԱՅԻ ՆԱԽԱՐԱՐ ՏԻԳՐԱՆ ԽԱՉԱՏՐՅԱՆ

**ՏԵՂԵԿԱՆՔ**

**ԻՐԱՎԱԿԱՆ ԱԿՏԻ ՆԱԽԱԳԾՄԱՆԸ ԵՎ ՔՆՆԱՐԿՄԱՆԸ ՀԱՍԱՐԱԿՈՒԹՅԱՆ ՄԱՍՆԱԿՑՈՒԹՅԱՆ ՄԱՍԻՆ**

1. Հասարակությանը նախագծի վերաբերյալ իրազեկումը

Չի իրազեկվել

1. Հասարակության մասնակցությունը նախագծմանը և/կամ քննարկումներին

Չի մասնակցել

1. Այլ տեղեկություններ (եթե այդպիսիք առկա են)

Չկան:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԷԿՈՆՈՄԻԿԱՅԻ ՆԱԽԱՐԱՐ ՏԻԳՐԱՆ ԽԱՉԱՏՐՅԱՆ

**ՏԵՂԵԿԱՆՔ**

**«ՀՀ ՇԻՐԱԿԻ ՄԱՐԶԻ ԱՐԹԻԿ ՔԱՂԱՔՈՒՄ «ԱՐԹԻԿ» ԱԶԱՏ ՏՆՏԵՍԱԿԱՆ ԳՈՏԻ ՍՏԵՂԾԵԼՈՒ ՀԱՄԱՐ ՀՀ ԱՐԹԻԿ ՀԱՄԱՅՆՔԻ ՂԵԿԱՎԱՐԻ ԿՈՂՄԻՑ ՆԵՐԿԱՅԱՑՎԱԾ ՀԱՅՏԸ ՄԵՐԺԵԼՈՒՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

 **ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«ՀՀ Շիրակի մարզի Արթիկ քաղաքում «Արթիկ» ազատ տնտեսական գոտի ստեղծելու համար ՀՀ Արթիկ համայնքի ղեկավարի կողմից ներկայացված հայտը մերժելու մասին» Հայաստանի Հանրապետության կառավարության որոշման նախագծի ընդունումը պետական կամ տեղական ինքնակառավարման մարմնի բյուջեում ծախսերի և եկամուտների ավելացում կամ նվազեցում չի առաջացնում:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԷԿՈՆՈՄԻԿԱՅԻ ՆԱԽԱՐԱՐ ՏԻԳՐԱՆ ԽԱՉԱՏՐՅԱՆ

**Եզրակացություն**

**ՀՀ Շիրակի մարզի Արթիկ քաղաքում ազատ տնտեսական գոտի ստեղծելու համար ՀՀ Արթիկ համայնքի ղեկավարի կողմից ներկայացված հայտի վերաբերյալ**

Հիմք ընդունելով Հայաստանի Հանրապետության կառավարության 2019 թվականի հունիսի 6-ի N 727-Ն որոշմամբ հաստատված Հավելված 1-ի 7-րդ կետը` մասնավորնախաձեռնությամբՀայաստանիՀանրապետությանտարածքումազատտնտեսականգոտիստեղծելուվերաբերյալ, ՀՀ Արթիկ համայնքի ղեկավարի (այսուհետ` Հայտատու) կողմից ՀՀ էկոնոմիկայի նախարարություն է ներկայացվել ՀՀ Շիրակի մարզի Արթիկ քաղաքում ազատ տնտեսական գոտի ստեղծելու համար համապատասխան հայտ:

Հայտում ներառված են եղել հետևյալ փաստաթղթերը`

1. դիմում,
2. ամփոփագիր, որը ներառում է ազատ տնտեսական գոտու ստեղծման նպատակը, գտնվելու վայրի ընտրության հիմնավորվածությունը, գործառնական տեսակի և գործունեության տեսակների հիմնավորումը, տարածքի հատակագիծը, տարածքում շինությունների առկայության դեպքում նաև շինությունների նախագիծը,
3. գործարար ծրագիր։

Ազատ տնտեսական գոտիների հարցերով միջգերատեսչական հանձնաժողովին(այսուհետ՝ Հանձնաժողով) ներկայացվեց Հայտատուի կողմից ներկայացված հայտը և դրա` ազատ տնտեսական գոտիների մասին օրենսդրության պահանջներին բավարարելու հանգամանքը: Հաշվի առնելով, որ Հայտը համապատասխանում է ՀՀ կառավարության համապատասխան որոշմամբ սահմանված պահանջներին` այն ընդունվեց Հանձնաժողովի հետագա քննարկման համար:

Ներկայացված հայտը մանրամասն ուսումնասիրվել է Հանձնաժողովի անդամների կողմից և գնահատվել բացասական:

**Հաշվի առնելով վերոգրյալը` քանի որ գործարար ծրագիրը գնահատվել է 55.94 միավոր** (ըստ սահմանված ընթացակարգի՝ անցողիկ շեմ` 60 միավոր), ուստի ՀՀ Արթիկ համայնքի ղեկավարի կողմից ՀՀ Շիրակի մարզի Արթիկ քաղաքում ազատ տնտեսական գոտի ստեղծելու համար ներկայացված հայտը ենթակա է մերժման։